**12. Napirend**

**E l ő t e r j e s z t é s**

**Salföld Község Önkormányzata Képviselő-testületének 2023. május 15-i nyilvános ülésére**

**Tárgy: Tapolca Környéki Önkormányzati Társulás Társulási Tanácsa fenntartásában működő Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított szociális és gyermekjóléti alapellátások intézményi térítési díjáról**

**Előterjesztő:** Fábián Gusztáv, polgármester

**Előkészítette:** Nagy Éva ügyintéző

 Jogszabállyal nem ellentétes

 előterjesztő dr. Szabó Tímea jegyző

Tisztelt Képviselő-testület!

A szociális igazgatásról és szociális ellátásokról szóló 1993. évi III. törvény (továbbiakban Szt.) alapján a személyes gondoskodást nyújtó ellátásokat, azok igénybevételének módját, valamint a fizetendő térítési díjakat önkormányzati rendeletben kell szabályozni.

Az Szt. 92.§. (1) bek b) pontja alapján, ha a fenntartó önkormányzati társulás, akkor a társulási megállapodásban erre kijelölt települési önkormányzat, a társulási megállapodásban meghatározottak szerint rendeletet alkot.

A jogalkotásról szóló 2010. évi CXXX. törvény 5.§ (1a) bekezdése szerint, ha a felhatalmazás jogosultja a helyi önkormányzat képviselő-testülete, társulás esetén - ha a társulási megállapodásban meghatározott feladat- és hatáskör a felhatalmazás tárgyának szabályozására kiterjed - az önkormányzati rendelet megalkotására a társulási megállapodásban kijelölt vagy ennek hiányában a társulás székhelye szerinti helyi önkormányzat képviselő-testülete jogosult. A rendelet megalkotásához a társulásban résztvevő helyi önkormányzat képviselőtestületének hozzájárulása szükséges.

A Tapolca Környéki Önkormányzati Társulás Társulási Megállapodásában a rendeletalkotásra kijelölt Önkormányzat, Ábrahámhegy Önkormányzata.

Ábrahámhegy Község Önkormányzata Polgármesterének a Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított személyes gondoskodást nyújtó ellátásokról szóló 2/2020. (IV.3.) önkormányzati rendeletének 2022. szeptember 13. napjától hatályos rendelkezése szerint a szociális étkeztetés esetén házhozszállítással az intézményi térítési díj 1400 Ft/adag volt.

A rendelet az intézményi térítési díjból az alábbi kedvezményeket nyújtotta:

|  |  |  |  |
| --- | --- | --- | --- |
|  | A | B |  |
|  | Jövedelem | Kedvezmény a térítési díjból | személyi térítési díj |
| 1. | 0 Ft-100.000 Ft-ig | 28,5% | 1000 Ft/adag |
| 2. | 100.001 Ft-125.000 Ft-ig | 21,5% | 1100 Ft/adag |
| 3. | 125.001 Ft-140.000 Ft-ig | 14,2% | 1200 Ft/adag |
| 4. | 140.000 Ft felett | 0% | 1400 Ft/adag |

A Szolgálat és Salföld Község Önkormányzata között 2020. április 22. napján kelt megállapodás 4. pontja szerint az Önkormányzat 26/2020. (IV.2.) számú határozata alapján a településen szociális étkeztetést igénybe vevő ellátottak személyi térítési díjának megfizetését az önkormányzat hozzájárulásként átvállalja oly módon, hogy az Ábrahámhegy Község Önkormányzata Polgármesterének a Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított személyes gondoskodást nyújtó ellátásokról szóló 2/2020. (IV. 3.) önkormányzati rendeletben meghatározott térítési díjból 50% kedvezményt biztosít az ellátottak részére.

A megállapodás 9. pontja értelmében a megállapodás határozatlan időre szól, amennyiben az önkormányzat a térítési díjat a továbbiakban nem vállalja át, az igénybe vevő ellátottaktól, azt **az átvállalás megszűnését megelőzően legalább 30 nappal korábban határozat kivonat megküldésével az Intézmény tudomására hozza**.

A megállapodás alapján az ellátottak által fizetendő díj összege (jövedelemtől függően) 500 Ft, 550 Ft, 600 Ft és 1400 Ft összegben kerültek kiszámlázásra adagonként.

A Tapolca Környéki Önkormányzati Társulás Társulási Tanácsa 2023. február 2. napján tartott társulási ülésén döntött a Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított szociális és gyermekjóléti alapellátások intézményi térítési díjainak meghatározásáról.

A döntés értelmében szociális étkeztetés esetében (főzőhelytől függetlenül) elvitellel és házhozszállítással is **1710 Ft/adag** összegben került meghatározásra az intézményi térítési díj.

A kedvezmények házhozszállítás esetében

|  |  |  |  |
| --- | --- | --- | --- |
|  | A | B | C |
|  | Jövedelem | Kedvezmény a térítési díjból | személyi térítési díj |
| 1. | 0 Ft  | 100% | 0 Ft |
| 1. | 0 Ft-130.000 Ft-ig | 29% | 1215 Ft/adag |
| 2. | 130.001 Ft-140.000 Ft-ig | 24% | 1300 Ft/adag |
| 3. | 140.001 Ft-150.000 Ft-ig | 18% | 1400 Ft/adag |
| 4. | 150.001 Ft-170.000 Ft-ig | 12% | 1505 Ft/adag |
| 5. | 170.001 Ft felett | 0 % | 1710 Ft/adag |

A Társulási Tanács által elfogadott térítési díjak alapján Ábrahámhegy Község Önkormányzata Képviselő-testülete 2023. március 31. napján módosította a Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított szociális és gyermekjóléti alapellátások térítési díjáról szóló 2/2020. (IV.3.) önkormányzati rendeletét. (A rendelet véleményezésre nem került megküldésre a Képviselő-testületeknek.) A rendelet 2023. április 1. napjától a Társulási Tanács által meghatározott térítési díjakat és kedvezményeket tartalmazza.

Salföld Község Önkormányzata és a Szolgálat közötti megállapodás értelmében Salföld a térítési díjból további 50% kedvezményt biztosít. A kedvezmény a megállapított személyi térítési díj 50%-a, ami már tartalmazza a rendelet által nyújtott kedvezményt. A rendelet által nyújtott kedvezmény összegét a Képviselő-testület a társulási megállapodás alapján fizeti meg társulási hozzájárulásként, amíg a további 50% kedvezmény külön kiszámlázásra kerül.

Amennyiben az Önkormányzat a további 50% kedvezményt nem szeretné biztosítani, erről határozatot kell hozni, amit a Szolgálat részére meg kell küldeni. Ezt követően a további 50% kedvezmény nem kerül a térítési díjban biztosításra, az ellátottak a rendelet alapján meghatározott kedvezményben részesülnek.

Kérem a képviselőket hozzák meg döntésüket!

Határozati javaslat:

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2022. (….) HATÁROZATA**

***a Balaton-felvidéki Szociális, Gyermekjóléti és Háziorvosi Ügyeleti Szolgálattal kötött megállapodás módosításáról***

Salföld Község Önkormányzata Képviselő-testülete elhatározza, hogy az Önkormányzat és a Balaton-felvidéki Szociális, Gyermekjóléti és Háziorvosi Ügyeleti Szolgálat között 2020. április 22. napján kötött megállapodás 4. pontjában biztosított kedvezményt az ellátottak részére 2023. július 1. napjától nem biztosítja.

Felkéri a polgármestert, hogy a döntésről a Balaton-felvidéki Szociális, Gyermekjóléti és Háziorvosi Ügyeleti Szolgálat Intézményvezetőjét értesítse.

Felelős: Fábián Gusztáv, polgármester

Határidő: 2023. június 1.